UNIVERSITATEA „ALEXANDRU IOAN CUZA” din IAŞI  
FACULTATEA DE TEOLOGIE ORTODOXĂ

Ghid

de elaborare a lucrării  
metodico-ştiinţifice pentru obţinerea  
gradului didactic I

UNIVERSITATEA „ALEXANDRU IOAN CUZA” din

IAŞI

FACULTATEA DE TEOLOGIE ORTODOXĂ

(**18**pt)

Lucrare metodico-ştiinţifică   
pentru obţinerea gradului  
didactic I în învăţământ (32pt)

Coordonator ştiinţific, (14pt) Lect./conf./prof.univ.dr.pr. **Prenume Nume**

**Candidat,** (14pt) **Prenume Nume**

Şcoala, localitatea**,** judeţul **(14pt)**

**(**În cazul școlii se include şi numele acesteia)

IAŞI

Anul

(se trece anul care închide seria cronologică a celor doi ani ce marchează intervalul  
de timp prevăzut pentru elaborarea lucrării)

UNIVERSITATEA „ALEXANDRU IOAN CUZA” din IAŞI  
FACULTATEA DE TEOLOGIE ORTODOXĂ (16pt)

Lucrare metodico-ştiinţifică pentru obţinerea  
gradului didactic I în învăţământ (24pt)

Titlul lucrării (22pt)

Coordonator ştiinţific, (14pt) Lect./conf./prof.univ.dr. **Prenume Nume**

**Candidat,** (14pt)

Prenume Nume

**Şcoala, localitatea, judeţul (14pt) (**În cazul şcolii se include şi numele acesteia

IAŞI

Anul

Este recomandată următoarea structură a lucrării metodico-ştiinţifice pentru obţinerea gradului didactic I în învăţământ, structurată în două părţi: Partea I; Parte ştiinţifică / teoretică / studiul de literatura (cap 1şi 2) şi Partea a Il-a, Cercetare pedagogică / Contribuţii personale (cap 3-n)

Cuprins pag

Introducere .pag

Partea I; Parte ştiinţifică / teoretică / studiul de literatură pag

Capitolul 1. Titlul pag (Acest capitol este destinat aspectelor specialităţii ştiinţifice dobândite de candidat pe parcursul studiilor universitare şi ulterior).

1. Subcapitolul 1 pag
2. Subcapitolul 2 .pag

....1.n. Subcapitolul n pag

Capitolul 2. Titlul .pag (Acest capitol este destinat aspectelor de Psihologia educaţiei, Teoria şi metodologia curriculum-ului şi a evaluării, Didactica specialităţii, precum şi alte discipline similare din structura curriculară oferită prin Modulul Pedagogic/altă modalitate de formare iniţială pe acest segment de formare, dobândite de candidat pe parcursul studiilor universitare şi ulterior).

* 1. Subcapitolul 1 pag
  2. Subcapitolul 2 .pag

...2.n. Subcapitolul n pag

Partea a II-a, Cercetare pedagogică / Contribuţii personale ..pag Capitolul 3. / 4. .../n. Titlul .pag

(Aceste capitole sunt destinate cercetării pedagogice / contribuţiilor personale, pe baza informaţiilor deţinute, a deprinderilor psihomotorii şi a abilităţilor de management al clasei de elevi, dobândite de candidat pe parcursul studiilor universitare şi ulterior).

1. Subcapitolul 1 pag
2. Subcapitolul 2 .pag

...3.n. Subcapitolul n pag

Concluzii pag

Bibliografie pag

Anexe 1-m; nu sunt incluse în numărul de pagini

**Recomandăm următoarele reguli de tehnoredactare a capitolelor lucrării metodico-ştiinţifice pentru obţinerea gradului didactic I:**

**Caracteristici tehnice**:

**Setări pagină**: A4; margini: 2 cm left, right, top, bottom.

**Titlul studiului**: Font Times New Roman (14 pct.), **bold**, aliniere la centru (din meniul FORMAT → PARAGRAF → alignment → centered)

**Prenume și Nume** **autor (i)**: Font Times New Roman (12 pct.), **bold**, aliniere la centru

**Titlu capitol**: Font Times New Roman (12 pct.), **bold**, aliniere justified (din meniul FORMAT → PARAGRAF → alignment → justified), line spacing: single; first line: none

**Titlu subcapitol**: Font Times New Roman (12 pct.), italic, aliniere justified, line spacing: single; first line: 1,27 cm

**Textul studiului** (max. 10 pagini): Font Times New Roman (12 pct.), aliniere justified, line spacing: single; first line: 1,27 cm)

*Este obligatorie folosirea diacriticelor.*

Se recomandă următoarea succesiune a subdiviziunilor lucrării:

**Introducere**

**Partea I - Studiu de literatură (aproximativ 1/3 din lucrare)**

**Partea a II-a - Cercetare pedagogică / Contribuţii personale (aproximativ 2/3 din lucrare)**

**Concluzii**

**Bibliografie**

**Anexe** (Proiecte didactice şi eventual teste, bareme de corectare sau alte materiale)

*Numerotarea paginilor trebuie să fie continuă, exprimată prin numere naturale nenule, începând cu prima pagină din Introducere.*

*Se recomandă ca fiecare capitol al lucrării să fie redactat într-un document Word separat şi asamblarea acestora să se facă abia la finalul redactării. Se recomandă ca dimensiunea unui capitol să fie între min. 10-25 pag. şi maxim 20-30 pag.*

*Graficele şi tabelele vor fi centrate şi numerotate după cum urmează:*

Tabelul 1.1. Denumirea tabelului (se va scrie deasupra tabelului)

(primul număr este numărul capitolului, iar al doilea se referă la numărul tabelului în capitolul respectiv)

Figura 1.1. Denumirea figurii (se va scrie sub figură)

(primul număr este numărul capitolului, iar al doilea se referă la numărul figurii în capitolul respectiv)

Introducerea lucrării (max. 2-3 pagini).

In introducerea lucrării va trebui:

* să motivaţi alegerea temei, subliniind importanţa subiectului respectiv pentru cunoaşterea ştiinţifică (de specialitate) şi pentru achiziţia cognitivă / formarea de deprinderi necesare elevilor vizaţi de activitatea candidatului în şcoala sa;
* să prezentaţi stadiul actual al cunoaşterii pentru subiectul abordat şi modalităţile psiho-pedagogice de transpunere a acestui conţinut în raport cu particularităţile de vârstă ale elevilor;
* să precizaţi scopul lucrării, sugerând ca obiective (nu neapărat în termeni operaţionali) posibilităţile de ameliorare ale actului didactic de predare-învăţare-evaluare derivate din ideile ce s-ar putea desprinde din întreaga lucrare;
* să precizaţi metodologia, cadrul teoretic-conceptual, studiile de caz, ş.a.m.d., utilizate în elaborarea lucrării.

Capitolele 1 şi 2. Consideraţii teoretice de specialitate şi psiho-pedagogice

Aceste două capitole trebuie concepute ca un review actualizat asupra domeniului în care se încadrează conţinutul de specialitate aferent temei alese, precum şi experimentul didactic, mijloacele de învăţământ şi resursele software concepute / utilizate pentru materializarea metodelor de predare-învăţare în lecţie, activităţile extracurriculare de accentuare a calităţii învăţării de la nivelformal.

Capitolul 3-n. Partea de cercetare pedagogică, care este contribuţia personală a autoarei/autorului lucrării. Se recomandă ca ultimul capitol să fie destinat prezentării rezultatelor evaluării.

Această parte constituie capitolele cele mai importante ale lucrării în care vor fi prezentate şi analizate studii de caz, rezultatele studiului efectuat etc.

Concluzii

Această ultimă parte a lucrării se recomandă a fi alocată concluziilor finale ce se desprind din cercetarea întreprinsă, precum şi propunerilor de studii ulterioare care derivă din concluziile prezentate. Opiniile personale asupra studiului efectuat şi propunerile de ameliorare a demersului didactic, făcute de autor, vor avea un rol determinant în evaluarea lucrării.

Bibliografie

Anexe (proiecte didactice şi eventual teste, bareme de corectare sau alte materiale)

***Redactarea citatelor***

**Citatele** scurte sunt plasate între ghilimele („...”, așa cum se notează în limba română, și nu “...”), iar la sfârșitul acestora se face trimiterea la nota de subsol (înainte de semnul de punctuație). Citatul în citat (adică un pasaj citat care este inclus, la rândul său, într-un alt citat) utilizează este marcat prin ghilimele franțuzești «...» sau cu ghilimele simple ‘…’ ).

Citatele mai mari de 3 rânduri vor fi puse în evidență într-un paragraf separat (Font Times New Roman 10 pct.), aliniere justified, indentat 1 cm after-before, line spacing: single; first line: none (păstrând ghilimele de rigoare).

Citatele din lucrări în limbă străină se fac doar în traducere în limba română. În situația în care textul original este extrem de important, textul poate fi redat în varianta originală însoțit, în paranteză sau în notă, de traducerea în limba română. Altfel, este de recomandat ca doar termenii esențiali în limbă străină să fie redați, în paranteză, în interiorul textului tradus în limba română.

Pentru a fi asigurată **fidelitatea citatelor**, recomandăm:

– semnalarea de elipsă, prin inserarea a 3 puncte de suspensie pentru partea omisă: …;

– marcarea interpolărilor, clarificărilor și specificărilor noastre între paranteze de tipul: [ ], însoțite de mențiunea [\_\_, subl. ns.];

– marcarea întregirii textului între paranteze: […];

– semnalarea unei erori evidente a autorului citat: [sic!].

**Cifrele notelor de subsol** sunt așezate imediat după ultimul cuvânt (sau după ghilimele), fără spațiu după sau înaintea acestora (cuvânt15.) (cuvânt15;) (cuvânt15,) (cuvânt15?) (cuvânt15!).

NU vor fi așezate niciodată după punct (.15), punct și virgulă (;15), virgulă (,15), semnul întrebării (?15) sau semnul exclamării (!15).

**Notele de subsol**: Font Times New Roman (10 pct.), aliniere justified, line spacing: single; first line: 1,27 cm

***N*orme de citare**

La prima citare:

– Prenumele Numele autorului/autorilor sau îngrijitorului ediției (ed./eds.), Titlul și subtitlul operei, colecția (coll. \_) Titlul colecției, editura (Ed. \_) sau sine nomine (s.n.), locul ediției sau sine loco (s.l.), numărul ediției deasupra rândului, dacă nu este prima ediție (format exponent sau indice: CTRL+SHIFT+=; exemplu: 22011), anul editării sau sine anno (s.a.), pagina sau paginile (p./pp.). În cazul unei lucrări cu mai mult de 3 autori, se va menționa prenumele și numele primului autor urmat de et alii sau et aliae (regular).

**Observații:**

Numai **Numele** autorilor (coord., ed., eds.) se scriu cu **Small Caps** (CTRL+SHIFT+K). Numele ierarhilor va fi precedat de † ; cel al celorlalți clerici va fi precedat de mențiunea: Ierom., Ierod., Arhim., Pr., Diac. etc., fără denumirea titlurilor academice (Pr. Dumitru Stăniloae).

Prefixul **Ed.** se menționează numai acolo unde apare explicit și în foaia de titlu (Ed. Bizantină). În rest, numele editurii va rămâne simplu, fără niciun adaos (Deisis, Sophia, etc.).

Toate datele care privesc o lucrare se redau așa cum apar ele publicate, adică **în limba originală**. Nu se traduc în limba română numele autorilor, titlul lucrărilor, al editurilor etc.!

Forma de redare a numărului volumului, va rămâne așa cum apare ea în foaia de titlu a lucrării respective.

În situația **volumelor editate**, numele editorilor apar înaintea titlului lucrării cu mențiunea, între paranteze rotunde, ed(s). pentru limbile română, engleză, franceză, Hrsg(g). pentru limba germană.

Nu vor fi folosite abrevierile: idem, ibidem, op. cit., ed. cit., art. cit. **Idem** se va folosi doar în cadrul aceleași note.

Se folosește apud (= după), scris cu italic, pentru citatele indirecte, preluate nu de la sursă, ci din alte lucrări.

Se folosește cf. („confer”, „compară”, „confruntă”), scris cu italic, pentru a face trimitere la o lucrare (sau la un loc din propria lucrare) unde a fost formulat un punct de vedere asemănător.

**Exemple:**

* Sfântul Ioan Gură de Aur, „Omilii la Matei”, în: Sfântul Ioan Gură de Aur, Scrieri III, coll. PSB 23, traducere, introducere, indici și note de Pr. Dumitru Fecioru, EIBMBOR, București, 1994, p. 488.
* John Bagnell Bury, A History of the Eastern Roman Empire. From the Fall of Irene to the Accesion of Basil I A.D (802-867), MacMillan, London, 1912, p. 30.
* Olivier Clément et alii, La douloureuse joie. Aperçus sur la prière personnelle de l’Orient chrétien, coll. Spiritualité orientale 14, Abbaye de Bellefontaine, Bégrolles en Mauges, 21999, pp. 11-23.
* Pr. Ioan Rămureanu, Pr. M. Șesan, Pr. Teodor Bodogae, Istoria Bisericească Universală, vol. I, EIBMBOR, București, 31987, p. 22.
* Michael Schneider, Walter Berschin (Hg.), Ab Oriente et Occidente (Mt 8, 11). Kirche aus Ost und West. Gedenkschrift für Wilhelm Nyssen, Eos Verlag Erzabtei St. Ottilien, St. Ottilien, 1996, 618 pp.
* Pr. Dumitru Stăniloae, Teologia Dogmatică Ortodoxă, vol. III, EIBMO, București, 42010, p. 31.
* Dan Chițoiu, Virtute și cunoaștere la Platon, Ed. Junimea, Iași, 1999, p. 42.
* J. Meyendorff, Introduction à l’étude de Grégoire Palamas…, 1959, p. 15; Idem, “Les débuts de la controverse hésychaste”, în: Byzantion 23, 1953, pp. 87-120; Idem, Saint Grégoire Palamas et la mystique orthodoxe, Maitres Spirituels, Ėditions du Seuil, Paris, 1959.

La următoarele citări:

– Inițiala Prenumelui și Numele autorului/autorilor, Titlul prescurtat…, p. \_.

**Exemple:**

* Sfântul Ioan Gură de Aur, „Omilii la Matei”, p. 56.
* J.-B. Bury, A History of the Eastern Roman Empire..., p. 77.
* O. Clément et alii, La douloureuse joie..., pp. 15.
* Pr. I. Rămureanu et alii, Istoria Bisericească Universală, vol. I,  p. 125.
* Pr. D. Stăniloae, Teologia Dogmatică Ortodoxă, vol. III, , p. 63.
* D. Chițoiu, Virtute și cunoaștere la Platon, p. 50.

**Citarea unei cărţi:**  
 *La prima citare:*  
- Prenumele şi Numele (CTRL+SHIFT+K) autorului/autorilor sau îngrijitorului ediţiei (ed./eds.). Numele ierarhilor va fi precedat de †; cel al celorlalţi clerici va fi precedat de menţiunea: ierom., ierod., pr., diac. etc. De asemenea, titlurile universitare vor fi scrise cu litere mici (prof. dr., conf., asist. etc).  
- Titlul şi subtitlul operei (italic);  
- volumul (vol.);  
- în colecția: în col. Titlul colecţiei;  
- numărul ediţiei (ediţia a X-a);  
- Ed.;  
- locul ediţiei sau sine loco (s.l.);  
- data editării sau sine anno (s.a.);  
- pagina sau paginile (p./pp.).  
**Atenţie!** Cu scriere cursivă (italic) se redactează doar titlul şi subtitlul volumului. Toate celelalte informaţii bibliografice se vor redacta cu literă dreaptă, obişnuită. Numele autorului se scrie cu CAPS (CTRL+SHIFT+K), iar prenumele nu se scrie cu CAPS. Ediţia a doua şi următoarele se indică înscriind cifra respectivă înainte de anul publicării deasupra rândului (CTRL+SHIFT+=).

Ex.: Constantin Cucoş (CTRL+SHIFT+K), Educaţia religioasă. Repere teoretice şi metodice, Ediția a II-a, Ed. Polirom, Iaşi, 1999, pp. 15-17.

*La următoarea citare:*  
Prenumele şi Numele (CTRL+SHIFT+K) autorului/autorilor, Titlul întreg, p.

Ex.: Constantin Cucoş (CTRL+SHIFT+K), Educaţia religioasă. Repere teoretice şi metodice, p. 94.  
Abrevierea titlului va fi păstrată identic de fiecare dată când o folosim.

**Citarea articolelor din reviste:**

La prima citare:

– Prenume Nume, „Titlul articolului/capitolului”, în: Titlul revistei, eventuale indicații [Serie Nouă (SN), volumul sau tomul (cu cifre romane), anul publicării (cu cifre arabe, între paranteze), fascicula], paginile care cuprind articolul/capitolul sau la care se face referire (p./pp. \_-\_).

La următoarele citări:

– Inițiala Prenumelui și Numele autorului/autorilor, Titlul prescurtat…, p. \_.

**Observații**:

Numele revistelor citate (în limba română sau străină) NU se abreviază!

**Exemple:**

* Pr. Petre Vintilescu, „Capitolul Împărtășirii în cadrul Sfintei Liturghii”, în: Biserica Ortodoxă Română, LXXXI (1963), nr. 3-4, pp. 265-296.
* Arhid. Ioan Zăgrean, „Împărtășirea credincioșilor la Sfânta Liturghie”, în: Mitropolia Banatului, XIX (1969), nr. 1-3, pp. 74.
* Pr. P. Vintilescu, “Capitolul Împărtășirii...”, p. 270.
* Arhid. I. Zăgrean, „Împărtășirea credincioșilor...”, pp. 79-80.

**Citarea unor studii/capitole în lucrări colective:**

La prima citare:

– Prenume Nume, „Titlul capitolului/studiului”, în: Numele îngrijitorului/îngrijitorilor ediției (ed./eds.), Titlul operei colective, numărul volumului, editura sau sine nomine (s.n.), locul ediției sau sine loco (s.l.), anul editării sau sine anno (s.a.), paginile care cuprind studiul/capitolul citat sau paginile la care se face referire (p./pp. ­\_).

La următoarele citări se aplică regula de până acum.

**Exemple:**

* Milton V. Anastos, „Leon III’s Edict Against the Images in the Year 726-727 and Italo-Byzantine Relations between 726 and 730”, în: P. Wirth (ed.), Polychordia. Festschrift Franz Dölger zum 75 Geburtstag, Adolf M. Hakkert, Amsterdam, 1968, p. 30.
* Alexander Kazhdan, „Theodore of Stoudios”, în: Aleksandr Petrovitch Kazdhan et alii (eds.), Oxford Dictionary of Byzantium, vol. 3, Oxford University Press, New York, 1991, pp. 2044-2045.
* M.V. Anastos, „Leon III’s Edict Against the Images...”, p. 35.
* Alexander Kazhdan, „Theodore of Stoudios”, p. 2045.

**Citarea unui articol de ziar:**

La prima citare:

– Prenume Nume, „Titlul articolului”, în: Titlul publicației, data (zi/lună/an), pagina (p.\_), coloana (col.\_).

La următoarele citări se aplică regula de până acum.

**Exemplu:**

* Andrei Pleșu, „Sensul vieții - punctaj pregătitor”, în: Dilema Veche, 6 martie 2009, p. 6.
* A. Pleșu, „Sensul vieții...”, p. \_.

**Citarea unei opere clasice/ediții critice de text:**

Pentru colecțiile PG și PL:

– Nume, Titlul lucrării, numărul cărții cu cifre romane și al capitolului cu cifre arabe, PG/PL (italic) numărul volumului cu cifre arabe, coloana.

**Exemplu:**

* Sf. Grigorie Teologul, Ἐπιτάφιος εἰς τὸν πατέρα, παρόντος Βασιλείου, ΙΓ´-ΙΔ´, PG 35, 1000-1001.

Pentru opere în alte colecții:

– Nume, Titlul lucrării, numărul cărții cu cifre romane și al capitolului cu cifre arabe, în: Numele autorului (dacă are), Titlul volumului, numele îngrijitorului ediției și al traducătorului, numele colecției (coll. \_) și numărul volumului, editura sau sine nomine (s.n.), locul ediției sau sine loco (s.l.), data editării sau sine anno (s.a.), pagina sau paginile (p./pp. \_\_).

**Exemplu:**

* Grégoire de Nysse, Περί παρτέριασ επιστολή, XI, 5, în: Grégoire de Nysse, Traité de la Virginité, introd., texte critique, trad., commentaire et index de Michel Aubineau, coll. Sources Chrétiennes 119, Les Éditions du Cerf, Paris, 1966, pp. 392-394.

La următoarele citări:

* Grégoire de Nysse, Περί παρτέριασ επιστολή, XI, 6 (Sources Chrétiennes 119), p. 395.

În alte situații, la prima citare este necesară indicarea ediției folosite:

– Nume, Titlul lucrării, numărul cărții/cântului cu cifre romane și al secțiunii/versului cu cifre arabe, date despre ediție, editură, localitate, an, pagină/pagini.

**Exemplu:**

* Aristotel, Politica, V, 3-4, ediție bilingvă, trad. și comentarii de Alexander Baumgarten, Ed. IRI, București, 2001, p. 30.
* Dante, Purgatoriu, XXVII, 40, trad. de G. Coșbuc, ediție îngrijită și comentată de Ramiro Ortiz, Ed. Cartea Românească, București, s.a., pp. 51-52.

La următoarele citări:

* Aristotel, Politica, V, 5 (trad. A. Baumgarten, p. 33).
* Dante, Purgatoriu, XXVII, 41 (trad. G. Coșbuc, p. 53).

**Citarea surselor electronice:**

– Prenumele Numele autorului, Titlul articolului electronic, în: Denumirea revistei electronice dacă e cazul (italic) și data postării, <adresa electronică>, data accesării (ziua/luna/anul).

**Observație:**

Data la care a fost accesată adresa URL se va menționa din cauza faptului că multe situri web își modifică în mod constant conținutul.

**Exemplu:**

* Andrei Pleșu, „Sensul vieții - punctaj pregătitor”, în: Dilema Veche, 6 martie 2009, <<http://www.dilemaveche.ro/index.php?nr=264&cmd=articol&id=10157&gt>;, 19 martie 2009.

La următoarele citări:

* Pleșu, „Sensul vieții...”.

**PRECIZĂRI PRIVIND SISTEMUL DE ABREVIERI**

Pentru redactarea materialelor trimise spre publicare se folosesc numai abrevierile general cunoscute (p./pp., cca, etc., f./ff.). Lunile anului sunt întotdeauna abreviate în felul următor: ian., febr., mart., april., mai, iun., iul. aug., sept., oct., nov., dec. Întotdeauna abreviat apare și cuvântul „secol”, după modelul: sec. al IV-lea; sec. V-VI. Numele Sfinților Părinți sunt folosite în varianta: Sf. Ioan Gură de Aur sau Sfântul Ioan; Fer. Augustin; Sf. Ap. Ioan sau Apostolul Ioan/Sfântul Ioan. Inclusiv atunci cât sunt citați cu lucrările lor: (Exemplu: Sf. Grigorie Teologul, Cuv. I la Sfintele Paști, p. 21).

**Abrevieri cărți din Sfânta Scriptură**

Trimiterile directe la Sfânta Scriptură se vor face numai în cadrul textului (drept) (NU ca note de subsol). La notele de subsol se vor pune doar dacă sunt referințe la textul notei de subsol.

Acestea vor fi făcute după modelul: Fc. 3, 15; Fc. 1, 26-27 sau Fc. 1, 5, 8. În situația în care ele trebuie să apară între paranteze, acestea sunt întotdeauna rotunde: (Fc. 1, 5, 8; Iș. 3, 14; Lv. 1, 9).

Vor fi folosite următoarele abrevieri (drept):

**Vechiul Testament**: Fc. (Facere); Iș. (Ieșire); Lv. (Levitic); Nm. (Numeri); Dt. (Deuteronom); Ios. (Iosua); Jd. (Judecători); Rut (Rut); 1 Rg., 2 Rg., 3 Rg. și 4 Rg. (1-4 Regi); 1 Par., 2 Par. (1-2 Paralipomena); Ezr. (Ezdra); Ne. (Neemia); Est. (Estera); Iov (Iov); Ps. (Psalmi); Pr. (Proverbe); Ecc. (Ecclesiast); Cânt. (Cântarea cântărilor); Is. (Isaia); Ir. (Ieremia); Plg. (Plângerile lui Ieremia); Iz. (Iezechiel); Dn. (Daniel); Os. (Osea); Am. (Amos); Mi. (Miheia); Ioil (Ioil); Avd. (Avdie); Iona (Iona); Naum (Naum); Avc. (Avacum); Sof. (Sofonie); Ag. (Agheu); Za. (Zaharia); Mal. (Maleahi); Tob. (Tobit); Idt. (Iudita); Bar. (Baruh); Epist. (Epistola lui Ieremia); Tin. (Cântarea celor trei tineri); 3 Ezr. (3 Ezdra); Sol. (Înțelepciunea lui Solomon); Sir. (Înțelepciunea lui Iisus Sirah); Sus. (Istoria Susanei); Bel. (Istoria balaurului și a sfârâmării lui Bel); 1 Mac., 2 Mac. și 3 Mac. (1-3 Macabei); Man. (Rugăciunea lui Manase).

**Noul Testament**: Mt. (Matei); Mc. (Marcu); Lc. (Luca); In. (Ioan); FA. (Faptele Apostolilor); Rm. (Romani); 1 Co. și 2 Co. (1-2 Corinteni); Ga. (Galateni); Ef. (Efeseni); Flp. (Filipeni); Col. (Coloseni); 1 Tes. și 2 Tes. (1-2 Tesaloniceni); 1 Tim. și 2 Tim. (1-2 Timotei); Tit (Tit); Flm. (Filimon); Evr. (Evrei); Iac. (Iacov); 1 Ptr. și 2 Ptr. (1-2 Petru); 1 In., 2 In. și 3 In. (1-3 Ioan); Iuda (Iuda); Ap. (Apocalipsa).

**Recomandări finale**

1. Se recomandă ca lucrarea de obţinere a gradului didactic I să aibă un număr de minim 70 de pagini, excluzând anexele.
2. Lucrarea se tipărește pe o singura faţă, pe coli format A4 şi va fi legată tip carte.
3. Un exemplar al lucrării precum şi formatul electronic al acesteia (fişier pdf pe CD) se vor preda la secretariatul facultăţii odată cu depunerea lucrării de grad.

**Evaluarea lucrării metodico-ştiinţifice pentru obţinerea gradului didactic I are în vedere următoarele:**

1. Structura:

* Concordanţa între structură şi tema aleasă;
* Delimitarea cadrului conceptual şi al domeniului teoretic al temei alese;
* Succesiunea logică a capitolelor şi subcapitolelor;
* Caracterul unitar al lucrării;
* Ponderea aspectelor practice. În acest sens, ar fi util ca lucrarea să aibă, orientativ, circa 1/3 parte teoretic-conceptuală, iar restul de 2/3 parte aplicativă.

1. Conţinutul:

* Corectitudinea informaţiilor prezentate;
* Fundamentarea ştiinţifică, teologică, pedagogică, sociologică, filozofică a temei;
* Formularea clară şi corectă a ceea ce se urmăreşte în lucrare;
* Caracterul sistematic al tratării temei, reprezentativitatea colectivelor martor şi experimentale;
* Contribuţia personală a autorului lucrării;
* Rigurozitatea şi valoarea observaţiilor efectuate în scopul verificării ipotezelor asumate de autorul lucrării;
* Înregistrarea, măsurarea şi prezentarea riguros ştiinţifică a datelor culese;
* Evaluarea şi compararea rezultatelor iniţiale şi finale (aplicare pretest şi aplicare posttest);
* În ce măsură demersul investigativ al autorului confirmă / infirmă ipotezele de lucru pe care acesta le-a formulat la începutul părţii aplicative a lucrării;
* Aplicabilitatea rezultatelor lucrării, în vederea ameliorării învăţării şcolare;
* Legătura între concluziile lucrării şi conţinutul acesteia.

1. Bibliografia:

* Citarea corectă a surselor bibliografice;
* Întocmirea bibliografiei atât pentru specialitatea ştiinţifică, cât şi pentru specialitatea psihopedagogică, conform normelor metodologice în vigoare;
* Oportunitatea bibliografiei şi actualitatea acesteia faţă de tema lucrării.

Precizări importante privind depunerea lucrărilor de gradul I

- extras din Metodologia formării continue a personalului didactic din învăţământul preuniversitar - Ordin nr. 5561/2011, completată şi modificată prin O.M. nr. 5397/2013,

O.M. nr. 3240/2014 şi OMECS 5439/2015

Art. 35

alin(11) Depunerea lucrărilor metodico-ştiinţifice se face la instituţiile de învăţământ - centre de perfecţionare până la data de 31 august a anului şcolar următor celui în care s-a susţinut colocviul de admitere, în forma scrisă, legată tip carte şi pe suport electronic, respectiv pe CD, format PDF. Ultima pagină a lucrării cuprinde declaraţia de autenticitate, pe propria răspundere a candidatului, din care să rezulte că:

1. lucrarea a fost elaborată personal şi aparţine în întregime candidatului;
2. nu au fost folosite alte surse decât cele menţionate în bibliografie;
3. nu au fost preluate texte, date sau elemente de grafică din alte lucrări sau din alte surse fără a fi citate şi fără a fi precizată sursa preluării, inclusiv în cazul în care sursa o reprezintă alte lucrări ale candidatului;
4. lucrarea nu a mai fost folosită în alte contexte de examen sau de concurs. alin (12)

Pentru depunerea lucrării este necesar avizul scris al conducătorului ştiinţific. În cazul în care lucrarea nu este avizată pentru depunere, conducătorul ştiinţific are obligaţia de a preciza motivele respingerii. Candidaţii ale căror lucrări nu au fost avizate pot să depună contestaţie în termen de două zile de la data limită de depunere a lucrărilor. Contestaţiile se rezolvă în termen de trei zile de la data depunerii.

**Toate lucrările vor fi verificate antiplagiat:**

Restricţii

* Dimensiune maximă document: 10 MB
* Formate fişier: .doc, .docx, .odt, .pdf, .txt, .htm/.html
* Denumire fişier fără caractere speciale (diacritice, accente vocale)

Interpretare plagiat < 15% - nivel scăzut

15~30% - nivel moderat

30% > - nivel ridicat (neacceptat)

***Prezentarea şi susţinerea lucrării are loc pe parcursul inspecţiei speciale pentru acordarea gradului didactic I în învăţământ***

1. *Prezentarea poate fi realizată în PowerPoint sau într-un program similar.*
2. *Se recomandă următoarea structură a prezentării:*

* *Slide 1: coincide cu prima pagină a lucrării;*
* *Slide 2: cuprinsul lucrării;*
* *Slide 3: obiectivele lucrării;*
* *Slide 4: metodologia cercetării;*
* *Slide 5, 6, etc...:prezentarea rezultatelor cercetării;*
* *Ultimul/ultimele slide/uri va/vor conţine concluziile cercetării;*

1. *Timpul alocat prezentării lucrării este cca. 30 minute, urmat de discuţii.*
2. *Se recomandă susţinerea liberă a lucrării fără a citi de pe slide-uri sau alte materiale, precum şi o ţinută şi o atitudine corespunzătoare evenimentului.*

*Sugestii conceptuale[[1]](#footnote-1)*

-Pluri/multi disciplinaritatea: este tipul de demers ştiinţific în care mai multe discipline, care îşi păstrează statutul propriu, abordează un fenomen, un eveniment sau un proces educativ din mai multe puncte de vedere în acelaşi timp, dar într-o viziune complementară.

-Interdisciplinaritatea: este tipul de demers ştiinţific în care mai multe discipline, care îşi pierd o parte din specificul propriu, abordează unitar un fenomen, un eveniment sau un proces educativ.

*-* Transdisciplinaritatea: este tipul de demers ştiintific în care mai multe discipline, care îşi pierd complet specificul propriu, se concentrează efectiv pe obiectul cercetării (varianta este nerealistă pentru particularităţile unei lucrări de gradul I).

-Cercetarea pedagogică aplicativă (nu cea fundamentală, varianta nerealistă pentru particularităţile unei lucrări de gradul I pentru un autor cu altă formare inţială decât cea pedagogică) urmăreşte investigarea empirică, dar prin metode ştiinţifice, a unui domeniu al câmpului educaţional, în vederea cunoaşterii şi optimizării acestuia.

-Cercetarea transversală vizează compararea unor grupuri de subiecţi cu privire la un aspect de interes pentru autorul lucrării de gradul I (ex: variabila pedagogică să fie dovedirea /probarea eficienţei unei metode de predare pentru o anumită categorie de vârstă şi pentru un set de conţinuturi de specialitate delimitate formal). Autorul trebuie să accepte dezavantajul pe care îl are orice comparare de grupuri independente, privind „ mascarea ” unor variabile pedagogice de tipul nivelul de educaţie al subiecţilor, dobândit anterior cercetării, mediul cultural local, etc. *-*Cercetarea cantitativă foloseşte metode statistice de analiză a rezultatelor învăţării şi vizează două aspecte: numărarea şi măsurarea. Primul aspect înseamnă aflarea: numărului de subiecţi care răspund la / rezolvă un anumit item, frecvenţei unui comportament dorit de autor (ex: p% din eşantionul investigat foloseste internetul prioritar în scop educativ). Al doilea aspect înseamnă atribuirea unor valori numerice ce redau intensitatea cu care se manifestă o caracteristică cercetată, această atribuire făcându-se prin scale cantitative de intervale (originea scalei / punctul zero este stabilită convenţional) sau prin scale cantitative de raport (originea scalei/ punctul zero presupune absenţa fenomenului cercetat).

-Cercetarea calitativă nu presupune cuantificarea rezultatelor obţinute pentru analiza statistică şi foloseşte metode de cercetare precum interviul sau observaţia. In această categorie intră şi studiile de caz. Totuşi, cercetarea pedagogică are ca deziderat, în contextul lucrării de gradul I, cerinţa potrivit căreia cercetarea calitativă să premeargă cercetarea cantitativă.

1. N.L.Popa, L.Antonesei (coord), A.V.Labar „Ghid pentru cercetarea educatiei”, Ed.Polirom, Iasi, 2009, p. 17 -21 [↑](#footnote-ref-1)